BOŽIĆNO DRVCE (IGROKAZ)

Autorica: **Marija POŽGAJ**

Likovi:

* PRIPOVIJEDAČ
* VJEVERICA
* DABAR
* BOŽIĆNO DRVCE
* SNJEGOVIĆ
* TATA MEDO
* MAMA MEDO
* BEBA MEDO
* ZEC
* JELEN
* SRNA
* TVOR
* SKAKAVAC
* BUBAMARA
* DJED BOŽIĆNJAK
* DVA SOBA
* VILENJAK MUŠKI
* VILENJAK ŽENSKI

**PRIPOVIJEDAČ:** Ah, Božić najljepše doba godine! Svi ti lijepi ukrasi, prekrasna glazba, blagdanski stol i svečana odjeća. Ali ipak najljepše od svega je samo božićno

drvce ukrašeno na razne moguće načine. Blještave kuglice, svjetlucave

trakice, lampice i na kraju božićna zvijezda. Sve nas to podsjeća da se svi

trebamo međusobno voljeti. Jedno od najljepših božićnih drvaca koje sam

ikada vidjela, mislilo je da nije dovoljno lijepo da bude božićno drvce.

Ovo je priča o njemu.

Naša priča počela je jednog snježnog Badnjaka u borovoj šumi kada je mala vjeverica tražila orahe za jelo.

**VJEVERICA:** (*dolazi i okolo traži orahe*) taramtamtam taramtamtam... (*pjeva*)

O, gdje ste vi divni žirovi i orasi, nećete vi mene nadmudriti. Prespavala sam

doručak, ali taman sam se probudila na užinu (*pjeva i dalje traži orahe*).

O, nema ni jednog oraha. Iduće ću godine poslušati prijatelje i poći u šoping na orahe ranije (*susreće dabra koji nosi orahe*). Hej lega, gdje si ti našao sve

te orahe?

**DABAR:**  E moja prijateljice, tko rano rani, nakupi se oraha. (*odlazi*)

**VJEVERICA:** Ahaaa! Idem ja dalje u potragu (*naiđe na kamen i zagrize ga*). Joooj, moji

zubi!

Nevjerojatno kako kamen može izgledati kao slasni orah (*dolazi do Drvca*).

**BOŽIĆNO DRVCE:** Hej ti mala, što tražiš?

**VJEVERICA:** Tko to govori, ne vidim nikoga? (*okreće glavom lijevo-desno*)

**BOŽIĆNO DRVCE:** Ja sam, Drvce! (*kvrcne ju po glavi*)

**VJEVERICA:** Nisam znala da drveće govori.

**BOŽIĆNO DRVCE:** E sad znaš! Kada mogu vjeverice zašto ne bi moglo i drveće (*tužno lice*). Znaš,

ni jedno drvce okolo neće pričati sa mnom jer nisam dovoljno lijepo da

budem božićno drvce. Znaš Vjeverice, ja bih htjela da bar jednom u životu

budem božićno drvce i uveseljavam djecu i ljude.

**LIJEPO DRVCE:**  (*ukrašeno,stoji nedaleko od Drvca*) Ja sam stvoreno da budem božićno drvce,

a ti piih, pogledaj se!

**VJEVERICA:** (*odmahuje rukom*) Ma što te briga, ma tko bi uopće želio biti poput njih, uobraženih! Ja ne!

**SNJEGOVIĆ:** (*sarkastično, stoji nedaleko od Drvca*) Ma što kukaš! I mene su djeca napravila i ostavila da se ovdje smrznem od hladnoće.

**BOŽIĆNO DRVCE:** Pričaj mi vjeverice, pričaj mi, pričaj mi (*ushićeno*), kako izgledaju božićna drvca? Jesu li prekrasna? Sjaje li u mraku? Pričaj mi, pričaj!

**VJEVERICA:** (*sjetno, polagano, odmjereno*) Sjećam se kada sam zalutala u grad, na trgu je bilo tako veliko drvce, sjajno, blještavo, ukrašeno, zvjezdica blista i slatkiši vise. Ajme, bilo je to nešto prelijepo!

**BOŽIĆNO DRVCE:** (*žalosno*) Ah, nije ni jedno nalik meni! (*jeca*)

**SNJEGOVIĆ:** (*sarkastično*) Evo ga, opet kuka i jauče! Ma daj, što te briga kad drugi ne trebaju tebe, nemoj ni ti njh.

**VJEVERICA:** Znaš, prijatelju moj ti bi bilo krasno božićno drvce.

**BOŽIĆNO DRVCE:** Zar zaista tako misliš? (*ushićeno*)

**VJEVERICA:** Pa da! (*zagrli Drvce i nježno ga pogleda*)

**PRIPOVJEDAČ:** Nedaleko od Drvca u jednoj špilji, obitelj medvjeda je mirno spavala svoj zimski san. Mali medo bio je znatiželjan i nije mogao zaspati.

**TATA I MAMA MEDO:** (*leže i hrču*) Hrrrk, hrrrrrk!

**BEBA MEDO:** Dajte, prestanite! Hej! (*drma mamu i tatu*) Kako očekujete da spavam zimski san kad tako hrčete? Tata! Mama! (viče) Mogu li pozvati prijatelja? Ovo je uzalud. Ne mogu ovdje ostati cijelu zimu i slušati ih kako hrču. Idem ja van!

**PRIPOVJEDAČ:** Mali medo nikada prije nije vidio zimu. Uputio se u nove pustolovine. Bio je znatiželjan da sazna sve o zimi. Tako je otkrivajući zimu, naišao na vjevericu i Drvo.

**BEBA MEDO:** O, tako dakle izgleda zima! O, prekrasna je ! (*hoda i fićuka O, Christmas*

*tree...*) O gdje su svi? (*hodajući dolazi do drveta i vjeverice*)

**VJEVERICA:** Ajme meni, to je medo! (*pokazuje uplašeno na medu*)

**BEBA MEDO:** Gdje je? Ti misliš na mene? (*pokazuje prstom na sebe i gleda okolo*)

**VJEVERICA:** (*sakrije se iza drvca*) Nego što! Ti si medo , kao to do sada nisi znao.

**BEBA MEDO:** Ne brini se za mene, ja ti neću ništa (*odmahuje rukama*)

**VJEVERICA:** Hhhooćeš li me pojesti? (*uplašeno, muca*)

**BEBA MEDO:** Ma ne, ja ti ne volim vjeverice. Mama i tata me stalno tjeraju da ih jedem (*oponaša mamu*): Jedi tu vjevericu, što joj fali, baš je ukusna, probaj barem.

**VJEVERICA:** Dobro, dobro shvatili smo. (*u nevjerici*)

**BOŽIĆNO DRVCE:** Hej ti mali, ne jedeš valjda drvo? (*znatiželjno*)

**BEBA MEDO:** Tko je to rekao? (*gleda okolo*)

**BOŽIĆNO DRVCE:** Pa ja! Tu sam , pogledaj gore.

**BEBA MEDO:** Tko si ti?

**VJEVERICA:** (*teatralno*) Oprostite baš sam nepristojna! Drvo ovo je Medo, Medo ovo je Drvo.

**SNJEGOVIĆ:**  (*ljutito*) A ja? Ja kao da ne postojim!?

**BEBE MEDO:** Drago mi je! A tko si ti? (*okreće se prema snjegoviću*)

**SNJEGOVIĆ:** Ja sam Snjegović, ostavljen ovdje da se smrznem. Napušten, ali baš me briga. (*odmahuje glavom*)

**BEBA MEDO:** (*iznenađeno*) Kako da se smrzneš? Pa ti si već smrznut! Znate prijatelji, ja najviše na svijetu želim vidjeti Božić i božićno drvce. Svake godine to prespavam. A ove godine sam odlučio da to nikako ne želim propustiti!

**BOŽIĆNO DRVCE:** (*snuždilo se, spustilo glavu*)

**SNJEGOVIĆ:** Ma dajte, baš vas briga! Koga briga za Božić! (*odmahuje rukom*)

**VJEVERICA:** (*ushićeno*) Pa da, sad sam se sjetila! Ne idite nigdje!!! (*odlazi*)

**SNJEGOVIĆ:** Možeš si misliti! A gdje bismo mi to mogli otići? (*sarkastično*)

**PRIPOVJEDAČ:** Vjeverica se dosjetila kako će ispuniti želje mede i drvca. Od sveg srca je željela smekšati srce Snjegovića. Okupila je šumske životinje i krenuli su u potragu za ukrasima.

**VJEVERICA:** Dođite svi, dragi prijatelji! Idemo na posao, moramo okititi jedno drvce i ispuniti mu najveću želju.

Želi postati božićno drvce. (*uzbuđeno maše rukama i poziva zvoncem*)

**SKAKAVAC:** Idem i ja, svirat ću vam!

**ZEC:** Stižem skokom!

**JELEN I SRNA:**  Zaljubljeni ćemo bolje raditi, evo i nas!

**BUBAMARA:** Stižem i ja!

**TVOR:** Ja ću pomoći! Obećavam da neću prdnuti!

**DABAR:** Ja ću zubićima ukrase praviti!

**SNJEGOVIĆ:** Kakva družina nesposobnjakovića! Što će oni napraviti? Ništa, ama baš ništa!

(*sarkastično*)

A ipak bi volio da se drvcu ostvari želja. Stvarno bih to volio, stvarno bih to volio… (*nježno*)

**PRIPOVJEDAČ:**  Životinje su žurno krenule po šumi tražeći ukrase i praveći vijence. Svi su s ljubavlju radili, željeli su ukrasiti malo drvce i ispuniti mu najveću želju.

**SVE ŽIVOTINJE:**  (*pjevaju i ukrašavaju drvce*)

O Christmas tree, o Christmas tree,

Kako si lijep i zeleni!

O Christmas tree, o Christmas tree,

Kako si lijep i zeleni!

Zelen si kad pada snijeg!

Zelen si kad sunce sja!

O Christmas tree, o Christmas tree,

Kako si lijep i zeleni!

**BOŽIĆNO DRVCE:** O Snjegoviću, pogledaj sve te prekrasne ukrase! (*ushićeno*)

**SNJEGOVIĆ:** (*u nedoumici*) Pa ne znam… Nisu baš sjajni, blještavi, šljokičasti!

Sve ovo tvoj je, tako, tako prirodno…

**BOŽIĆNO DRVCE:** (*veselo*) Pa to mi se i sviđa! Ove životinjice su napravile ove ukrase samo za mene! Zamisli Snjegoviću, samo za mene. (*nježno*)

**SNJEGOVIĆ:** Kako ti kažeš! (*sarkastično*)

**BOŽIĆNO DRVCE:** Hvala vam, moji dragi prijatelji! Konačno sam ukrašen i sretan! Hvala vam, hvala vam….! (*ushićeno*)

**VJEVERICA:** Ukrašavanje nas je umorilo, prijatelji idemo na spavanje. Badnjak je, noćas će se dogoditi Božićno čudo! (*odlaze sve životinje*)

**BOŽIĆNO DRVCE:** Laku noć svima, vidimo se ujutro! (*zaspi*)

**SNJEGOVIĆ:** (*budi drvce, viče,priča sam sa sobom*) Drvo, Drvce, hej!

Nisam znao da drveće spava.

Jooj! I dalje je primitivno za moj ukus, ali ima nešto u ovom drvetu. Napravljeno je s ljubavlju.

Ja sam možda ciničan, ali znam da je ovo drvce zaslužilo da bude kao i ostala drvca. (*gleda u nebo*)

Badnjak je, Djedice znam da letiš gore. Čuj me! Molim te, učini neko čudo da ovo drvce zasjaji!

**DJED BOŽIĆNJAK:** (*dolazi sa dva soba i vilenjacima*) Ho, ho, ho!!! Vidi ti to krasno drvce! Snjegoviću, čuo sam te!

**SNJEGOVIĆ:** (*nježno, sjetno*) Da Djede, mislim da bi ovo Drvce moralo imati najbolje božićne ukrase, a ne ove sakupljene uokolo. Što ti misliš djedice?

**DJED BOŽIĆNJAK:** (*ruka na ustima, razmišlja dubokoumno*) Hmmmm… Ali ne vidiš da su ovo najbolji mogući ukrasi, jer su izrađeni slogom i ljubavlju.

**SNJEGOVIĆ:** Znam Djede da si upravu, ali mislim da ovo Drvce zaslužuje nešto, nešto… A ne znam što.

**DJED BOŽIĆNJAK:** Maleni moj, ako to osjećaš u svom srcu, dotakni ga svojom dušom, učini da bude to što misliš da zaslužuje.

A sad je bolje da krenem. Ho, ho, ho! Sretan Božić! (*odlaze*)

**SNJEGOVIĆ:** (*razmišlja i priča sam sa sobom*) Hmmm… Što li je mislio pod tim :„Dotakni ga dušom”? (*dotiče Drvce a ono ne zasvijetli*)

(*žalosno*) Pa ne svijetli! Dotakni ga dušom, dotakni ga dušom… Aha!!!

(*zagrli drvce i poljubi ga, o ono istog trenutka zasvijetli*)

Too! Ahaa! Jees! Juupi! Svijetli! Sjaji! E, sad mogu sretan mirno zaspati. (*zaspi*)

**PRIPOVJEDAČ:**  Slijedećeg jutra, sve su se životinje okupile oko najljepšeg božićnog drvca. Svi su bili uzbuđeni i sretni, a najviše božićno drvce.

**BOŽIĆNO DRVCE:** Ovo je božićna čarolija puna ljubavi! Ja sam najljepše božićno drvce na svijetu. Zahvaljujući vama, dragi moji prijatelji, ispunila mi se najveća želja, a to je postati pravo BOŽIĆNO DRVCE!!!

**SVI:** SRETAN BOŽIĆ SVIMA!!!

(*naklon*)

**KRAJ**